CELEX: 62011CN0360
Language: el
Date: 2011-07-08 00:00:00
Title: Υπόθεση C-360/11: Προσφυγή της 8ης Ιουλίου 2011 — Ευρωπαϊκή Επιτροπή κατά Βασιλείου της Ισπανίας

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/8
            
         Προσφυγή της 8ης Ιουλίου 2011 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-360/11)
   2011/C 282/15
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωπος: L. Lozano Palacios)
   
      Καθού: Βασίλειο της Ισπανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Ισπανίας, εφαρμόζοντας μειωμένο συντελεστή ΦΠΑ
               
                           —
                        
                        
                           στις φαρμακευτικές ουσίες που χρησιμοποιούνται, κατά συνήθη και πρόσφορο τρόπο, για την παρασκευή φαρμάκων, σύμφωνα με το άρθρο 91, εδάφιο 1, παράγραφος 1, στοιχείο 5, και εδάφιο 2, παράγραφος 1, στοιχείο 3, του Ισπανικού νόμου περί ΦΠΑ,
                        
                     
                           —
                        
                        
                           στις ιατρικές συσκευές, υλικά, εξοπλισμό ή όργανα που, κατ’ αντικειμενική κρίση, μπορούν να χρησιμοποιηθούν μόνο για την πρόληψη, διάγνωση, αγωγή, ανακούφιση από τα συμπτώματα και θεραπεία ασθενειών ή παθήσεων ανθρώπων ή ζώων, αλλά δεν «χρησιμοποιούνται συνήθως για την ανακούφιση ή την περίθαλψη αναπήρων, ούτε προορίζονται αποκλειστικά για προσωπική χρήση από αναπήρους», κατά τα οριζόμενα στο άρθρο 91, εδάφιο 1, παράγραφος 1, στοιχείο 6, δεύτερο εδάφιο, του Ισπανικού νόμου περί ΦΠΑ,
                        
                     
                           —
                        
                        
                           σε συσκευές και εξαρτήματα που χρησιμοποιούνται ως επί το πλείστον ή κυρίως προς αποκατάσταση σωματικών αναπηριών των ζώων, κατά τα οριζόμενα στο άρθρο 91, εδάφιο 1, παράγραφος 1, στοιχείο 6, πρώτο εδάφιο, του Ισπανικού νόμου περί ΦΠΑ,
                        
                     
                           —
                        
                        
                           σε συσκευές και εξαρτήματα που χρησιμοποιούνται ως επί το πλείστον ή κυρίως προς αποκατάσταση ανθρώπινων σωματικών αναπηριών αλλά δεν προορίζονται αποκλειστικά για προσωπική χρήση από «αναπήρους», υπό τη συνήθη του όρου αυτού έννοια, δηλαδή υπό έννοια διαφορετική και στενότερη του όρου «ασθενής», κατά τα οριζόμενα στο άρθρο 91, εδάφιο 1, παράγραφος 1, στοιχείο 6, πρώτο εδάφιο, του Ισπανικού νόμου περί ΦΠΑ,
                        
                     παρέβη τις υποχρεώσεις που υπέχει από το άρθρο 98, σε συνδυασμό με το παράρτημα III της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας.
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή υποστηρίζει ότι το σύστημα μειωμένων συντελεστών που προβλέπεται του άρθρου 91, εδάφιο 1, παράγραφος 1, στοιχεία 5 και 6, και εδάφιο 2, παράγραφος 1, στοιχείο 3, του Ισπανικού νόμου περί ΦΠΑ εκφεύγει του επιτρεπόμενου από την οδηγία περί ΦΠΑ πεδίου εφαρμογής και, συγκεκριμένα, από τα όρια της ευχέρειας που αντλούν τα κράτη μέλη από τις κατηγορίες 3 και 4 του παραρτήματος III της εν λόγω οδηγίας. Η ερμηνεία των Ισπανικών αρχών αντιβαίνει στο γράμμα και στην οικονομία της οδηγίας, καθώς και στη νομολογία κατά την οποία οι εξαιρέσεις από τους γενικούς κανόνες του κοινού συστήματος ΦΠΑ πρέπει να ερμηνεύονται περιοριστικά.
   
      (1)  ΕΕ L 347, σ. 1.